Salomé (dainininkė)
Salomé (tikrasis vardas – Maria Rosa Marco Poquet; g. 1939 m. birželio 21 d.) – ispanų dainininkė. 1969 metais Madride vykusiame Eurovizijos dainų konkurse atliko autorių Maria José de Cerato ir Aniano Alcalde dainą „Vivo cantando“. Kūrinys (kartu su Nyderlandų, Jungtinės Karalystės ir Prancūzijos dainomis) pasidalino pirmą vietą tais metais. Daina „Vivo cantando“ įrašyta aštuoniomis kalbomis (ispanų, katalonų, baskų, prancūzų, vokiečių, italų, anglų, serbų-kroatų).